钦定古今图书集成/方舆汇编/职方典/第1514卷 > 永宁府土司考 通志
## 钦定古今图书集成/方舆汇编/职方典/第1514卷 > 永宁府土司考 通志

土知府

明洪武十四年，土官卜都各吉以所辖永宁州部民来归，授土知州。死，子各吉八合嗣。永乐三年令香罗革甸、瓦鲁之剌次和四部番彝火头板必他、布郎吉分阿只苴等入朝。嘉之，升永宁为府，授各吉八合中顺大夫，赐钑金花带，镌四字曰“克笃忠诚。” 更以香罗革甸、瓦鲁之剌次和为长官司，授板必他等副长官。后八吉老病，子卜撒袭为四川盐井土官喇吗非所侵，父子俱被杀。卜撒妻诉于镇守，逮喇吗非赴京，道死。因疆理其地，以卜撒弟南八嗣其职。正统中，盐井诸蛮侵据之，土官不能制，乃请设流官同知、经历各一，治署于澜沧卫，握郡符遥治之。沿至阿铨死，子镇麟袭。

皇清平滇，镇麟投诚，授世职。康熙八年，镇麟病故，长

子阿《廷锟》，于九年七月内奉文承袭。